CELEX: 
Language: lt
Date: 2017-06-02 00:00:00
Title: KOMISIJOS DELEGUOTASIS REGLAMENTAS (ES) …/... amending Annexes I and II to Regulation (EU) No 510/2011 of the European Parliament and of the Council for the purpose of adapting them to the change in the regulatory test procedure for the measurement of CO2 from light commercial vehicles

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Netrukus įsigalios nauja reglamentuojama bandymo, kuriuo matuojamas lengvųjų transporto priemonių išmetamo CO2 kiekis ir degalų sąnaudos, procedūra, vadinamoji pasaulinė suderinta lengvųjų transporto priemonių bandymo procedūra (WLTP), pakeisianti galiojantį pasenusį naująjį Europos važiavimo ciklą (NEDC). 
            
            
               Tikimasi, kad pagal pasaulinę suderintą lengvųjų transporto priemonių bandymo procedūrą išmatuotos išmetamo CO2 kiekio ir degalų suvartojimo vertės labiau atitiks realias važiavimo sąlygas. Reglamente (ES) Nr. 510/2011 nustatytos CO2 išmetimo normos grindžiamos išmetamųjų teršalų kiekio matavimu pagal naująjį Europos važiavimo ciklą. Taikant naująją bandymo procedūrą bus gaunamas kitoks išmetamųjų teršalų kiekis. Deleguotojo reglamento projekte nustatytas mechanizmas, pagal kurį naujuoju Europos važiavimo ciklu grindžiamos savitosios teršalų išmetimo normos perskaičiuojamos į maždaug tokio pat griežtumo vertes, grindžiamas pasauline suderinta lengvųjų transporto priemonių bandymo procedūra. 
            
            
               Pasauline suderinta lengvųjų transporto priemonių bandymo procedūra grindžiamos savitosios teršalų išmetimo normos turėtų būti pradėtos taikyti iškart, kai tik pasaulinė suderinta lengvųjų transporto priemonių bandymo procedūra bus visiškai įgyvendinta.
            
            
               Pakeitus bandymo procedūrą reikės patikslinti ir Reglamento (ES) Nr. 510/2011 II priede nustatytą stebimų techninių duomenų rinkinį.
            
            
               2.KONSULTACIJOS PRIEŠ PRIIMANT AKTĄ
            
            
               Reglamento projektas rengtas trejus metus; jį rengiant konsultuotasi su įvairiais valstybių narių, pramonės atstovų ir NVO techniniais ekspertais. Parengiamasis darbas vykdytas ad hoc techninėse darbo grupėse; 2016 ir 2017 m. klausimas nagrinėtas variklinių transporto priemonių išmetamo CO2 kiekio ekspertų grupėje.
            
            
               3.DELEGUOTOJO AKTO TEISINIAI ASPEKTAI
            
            
               Deleguotojo reglamento projekte iš dalies keičiamos metinės savitosios teršalų išmetimo normos, kurios turi laikytis gamintojas, apskaičiavimo formulės. Naudodamasi šia kompetencija, Komisija pagal Reglamento (EB) Nr. 510/2011 13 straipsnio 6 dalį turi užtikrinti, kad tame reglamente nustatyti išmetamo CO2 kiekio mažinimo reikalavimai, grindžiami pagal naująjį Europos važiavimo ciklą nustatytu CO2 išmetimo lygiu, pradėjus taikyti pasaulinę suderintą lengvųjų transporto priemonių bandymo procedūrą išliktų panašūs. 
            
            
               KOMISIJOS DELEGUOTASIS REGLAMENTAS (ES) …/...
            
            
               2017 06 02
            
            
               kuriuo iš dalies keičiami Europos Parlamento ir Tarybos reglamento (ES) Nr. 510/2011 I ir II priedai, siekiant juos pritaikyti prie reglamentuotos bandymo, kuriuo matuojamas lengvųjų komercinių transporto priemonių išmetamo CO2 kiekis, procedūros pakeitimo
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį
                  1
               , ypač į jo 8 straipsnio 9 dalies antrą pastraipą ir 13 straipsnio 6 dalies ketvirtą pastraipą,
            
            
               kadangi:
            
            
               (1)nauja reglamentuojama bandymo, kuriuo matuojamas lengvųjų transporto priemonių išmetamo CO2 kiekis ir degalų sąnaudos, procedūra, vadinamoji pasaulinė suderinta lengvųjų transporto priemonių bandymo procedūra, nustatyta Komisijos reglamente (ES) Nr. […/…]
                  2
               [WLTP] [Leidinių biurui: įdėti nuorodą], nuo 2017 m. rugsėjo 1 d. pakeis naująjį Europos važiavimo ciklą (NEDC), kuris šiuo metu taikomas pagal Komisijos reglamentą (EB) Nr. 692/2008
                  3
               . Tikimasi, kad pagal pasaulinę suderintą lengvųjų transporto priemonių bandymo procedūrą išmatuotos išmetamo CO2 kiekio ir degalų sąnaudų vertės labiau atitiks realias važiavimo sąlygas; 
            
         
         
            
               (2)siekiant atsižvelgti į išmetamo CO2 kiekio, išmatuoto pagal galiojantį naująjį Europos važiavimo ciklą ir pagal naująją pasaulinę suderintą lengvųjų transporto priemonių bandymo procedūrą, skirtumą, pagal Komisijos įgyvendinimo reglamentą (ES) [.../...]
                  4
                [Koreliacija] [Leidinių biurui: įterpti nuorodą] nustatyta tų verčių koreliacijos metodika;
            
            
               (3)koreliacijos metodika turi būti taikoma laipsniško pasaulinės suderintos lengvųjų transporto priemonių bandymo procedūros įvedimo laikotarpiu iki 2020 m. pabaigos, kad tuo laikotarpiu patikrinti, ar gamintojai laikosi CO2 teršalų išmetimo normų, būtų galima remiantis pagal naująjį Europos važiavimo ciklą nustatytomis vertėmis. Todėl pagal pasaulinę lengvųjų transporto priemonių bandymo procedūrą nustatytos savitosios CO2 išmetimo normos turėtų būti taikomos nuo 2021 kalendorinių metų;
            
            
               (4)2020 m. visų naujų transporto priemonių išmetamo CO2 kiekis pagal pateiktą koreliacijos metodiką turi būti nustatomas remiantis ir naujuoju Europos važiavimo ciklu, ir pasauline lengvųjų transporto priemonių bandymo procedūra. Stebint abi tas CO2 vertes, turėtų būti sukaupti patikimų duomenų rinkiniai, kad būtų galima palyginti pagal abi bandymo procedūras nustatytą išmetamųjų teršalų kiekį. Naudojantis tais duomenų rinkiniais turėtų būti galima nustatyti pasauline suderinta lengvųjų transporto priemonių bandymo procedūra grindžiamas savitąsias teršalų išmetimo normas, kurios būtų maždaug tokios pat griežtos, kaip normos, nustatytos remiantis pagal naująjį Europos važiavimo ciklą atliktais matavimais, kaip reikalaujama Reglamento (ES) Nr. 510/2011 13 straipsnio 6 dalyje; 
            
            
               (5)nustatant gamintojo savitąją teršalų išmetimo normą 2021 m. kaip atskaitos vertė turėtų būti naudojama vidutinė 2020 m. užregistruotų naujų lengvųjų komercinių transporto priemonių išmetamo CO2 kiekio, nustatyto pagal pasaulinę lengvųjų transporto priemonių bandymo procedūrą, vertė. Savitoji teršalų išmetimo norma turėtų būti nustatyta padidinant arba sumažinant tą atskaitos vertę proporcingai gamintojo veiklos rodikliams laikantis pagal naująjį Europos važiavimo ciklą nustatytos normos 2020 m.;
            
            
               (6)siekiant užtikrinti, kad pagal pasaulinę lengvųjų transporto priemonių bandymo procedūrą nustatytos savitosios teršalų išmetimo normos būtų palyginamos ilgainiui, reikėtų atsižvelgti į metinius vidutinės gamintojo transporto priemonių parko masės pokyčius; 
            
            
               (7)į išsamių duomenų, stebimų įvedus pasaulinę lengvųjų transporto priemonių bandymo procedūrą, sąrašą turėtų būti įtraukta naujų parametrų. Taikant pasaulinę lengvųjų transporto priemonių bandymo procedūrą, išmetamo CO2 kiekio vertės turi būti apskaičiuojamos atsižvelgiant į konkrečią kiekvienos transporto priemonės konfigūraciją. Siekiant užtikrinti, kad gamintojai ir Komisija transporto priemones galėtų atpažinti ir duomenis patikrinti veiksmingai, tikslinga duomenis sieti su transporto priemonių identifikavimo numeriais; 
            
            
               (8)todėl Reglamento (ES) Nr. 510/2011 I ir II priedai turėtų būti atitinkamai iš dalies pakeisti,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) Nr. 510/2011 I ir II priedai iš dalies keičiami pagal šio reglamento priedą.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje, 2017 06 02
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        OL L , , p. . 
               
               
                  
                     (2)
                  
                        … …. Komisijos reglamentas (ES) Nr. …/…, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Reglamentas (EB) Nr. 692/2008 (OL L ..., ..., p. ...).
               
               
                  
                     (3)
                  
                        2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
               
               
                  
                     (4)
                  
                        ... ... Komisijos įgyvendinimo reglamentas (ES).../..., kuriuo nustatoma dėl reglamentuojamos bandymo procedūros pakeitimo reikalingų koreliacijos parametrų nustatymo metodika ir iš dalies keičiamas Reglamentas (ES) Nr. 1014/2010 (OL L ..., ..., p. ...).
               
            
      
    ---documentbreak--- 
      
         
         
            
               PRIEDAS
            
            
               prie
            
            
               Komisijos deleguotojo reglamento
            
            
               kuriuo iš dalies keičiami Europos Parlamento ir Tarybos reglamento (ES) Nr. 510/2011 I ir II priedai, siekiant juos pritaikyti prie reglamentuotos bandymo, kuriuo matuojamas lengvųjų komercinių transporto priemonių išmetamo CO2 kiekis, procedūros pakeitimo
            
            
               Reglamento (ES) Nr. 510/2011 I ir II priedai iš dalies keičiami taip:
            
            
               1)
                     I priedas papildomas 3, 4 ir 5 punktais:
            
            
               „3.
                     2021 m. gamintojo atskaitos savitoji teršalų išmetimo norma apskaičiuojama taip:
            
            
               WLTP savitoji teršalų išmetimo norma =
            
            
               čia:
            
            
                
                     – vidutinis savitasis išmetamo CO2 kiekis 2020 m., nustatytas pagal Reglamento (ES) Nr. […/…][WLTP] XXI priedą, neįtraukiant CO2 kiekio sumažinimo dėl šio reglamento 12 straipsnio taikymo;
            
            
               NEDCCO2 
                     – vidutinis savitasis išmetamo CO2 kiekis 2020 m., nustatytas pagal Įgyvendinimo reglamentą (ES) Nr. […/…][Koreliacija furgonams], neįtraukiant CO2 kiekio sumažinimo dėl šio reglamento 12 straipsnio taikymo;
            
            
               NEDC2020target
                     – 2020 m. savitoji teršalų išmetimo norma, apskaičiuota pagal šio priedo 1 punkto c papunktį.
            
            
               4.
                     Nuo 2021 m. gamintojo savitoji teršalų išmetimo norma skaičiuojama taip:
            
            
                  
                     Savitoji teršalų išmetimo norma = WLTPreference target + a [(Mø-M0) – (Mø2020 – M0,2020)]
            
            
            
               čia:
            
            
               – 2021 m. atskaitos savitoji teršalų išmetimo norma, apskaičiuota pagal 3 punktą;
            
            
               a
                     – kintamasis a, apibrėžtas 1 punkto c papunktyje;
            
            
               Mø
                     – atitinkamais normos skaičiavimo metais užregistruotų naujų lengvųjų komercinių transporto priemonių vidutinė masė (M) kilogramais, kaip nustatyta 1 punkte;
            
         
         
            
               M0
                     – kintamasis M0, apibrėžtas 1 punkto c papunktyje;
            
            
               Mø2020
                     – 2020 m. užregistruotų naujų lengvųjų komercinių transporto priemonių vidutinė masė (M) kilogramais, kaip nustatyta 1 punkte;
            
            
               M0,2020
                     – atskaitos metais (2020 m.) taikoma M0 vertė.
            
            
               5.
                     Gamintojo, kuriam 2021 m. leista taikyti su savitąja NEDC grindžiama teršalų išmetimo norma susijusią nukrypti leidžiančią nuostatą, su ta nuostata siejama WLTP grindžiama norma apskaičiuojama taip:
            
            
            
               čia:
            
            
               WLTPCO2
                     – kintamasis WLTPCO2, apibrėžtas 3 punkte; 
            
            
               NEDCCO2 
                     – kintamasis NEDCCO2, apibrėžtas 3 punkte; 
            
            
               NEDC2021target
                     – 2021 m. savitoji teršalų išmetimo norma, kurią pagal šio reglamento 11 straipsnį leido taikyti Komisija.“; 
            
            
               2) 
                     II priedas iš dalies keičiamas taip: 
            
            
               a)
                     A dalies 1.1 punktas iš dalies keičiamas taip:
            
            
                  i)
                     pirma pastraipa iš dalies keičiama taip:
            
            
               ―
                     g ir n punktai papildomi žodžiais: 
            
            
               „(NEDC ir WLTP)“;
            
            
                  
                     ―
                     pridedami šie punktai:
            
            
                  
                     „p)
                     WLTP bandomoji masė;
            
            
               q)
                     nuokrypio ir patikros faktoriai, nurodyti Įgyvendinimo reglamento (ES) Nr. […/…][Koreliacija furgonams] I priedo 3.2.8 punkte;
            
            
               r)
                     transporto priemonių šeimos identifikavimo numeris, nustatytas pagal Reglamento (ES) Nr. [.../...] [WLTP] XXI priedo 5.0 punktą.“;
            
            
                  
                     ii)
                     pridedama ši pastraipa:
            
            
               „2017 kalendoriniais metais g punkte nurodyti WLTP išmetamo CO2 verčių duomenys ir n punkte nurodyti WLTP taršos sumažėjimo dėl ekologinių naujovių duomenys, taip pat p ir r punktuose nurodyti duomenys gali būti pranešami savanoriškai.
            
         
         
            
               Nuo 2018 kalendorinių metų valstybės narės pagal 8 straipsnį Komisijai pateikia visus šiame punkte išvardytus parametrus šio priedo C dalies 2 skirsnyje nurodyta forma.“ ; 
            
            
               b) C dalies 2 skirsnyje lentelė „Išsamūs stebėsenos duomenys. Vienos transporto priemonės įrašas“ iš dalies keičiama taip:
            
            
               i)
                     g įrašas pakeičiamas taip:
            
            
            
                     
                        „g)
                     
                  
                  
                     
                        Savitasis išmetamo CO2 kiekis (bendras)
                     
                     
                        NEDC vertė
                     
                  
               
                     
                  
                  
                     
                        Savitasis išmetamo CO2 kiekis (bendras)
                     
                     
                        WLTP vertė (nuo 2018 m.)“;
                     
                  
               
               ii)
                     n įrašas pakeičiamas taip:
            
            
            
                     
                     
                        „n)
                     
                  
                  
                     
                        Ekologinės (-ių) naujovės (-ių) kodas (-ai)
                     
                  
               
                     
                  
                  
                     
                        Bendras NEDC išmetamo CO2 kiekio sumažėjimas dėl ekologinės (-ių) naujovės (-ių)
                     
                  
               
                     
                  
                  
                     
                        Bendras WLTP išmetamo CO2 kiekio sumažėjimas dėl ekologinės (-ių) naujovės (-ių) (nuo 2018 m.)
                     
                  
               
            
               iii)
                     po o įrašo įterpiami šie p, q ir r įrašai:
            
            
            
                     
                        „p)
                     
                  
                  
                     
                        WLTP bandomoji masė
                     
                  
               
                     
                        q)
                     
                     
                  
                  
                     
                        Nuokrypio faktorius De (jei yra)
                     
                  
               
                     
                  
                  
                     
                        Patikros faktorius (jei yra)
                     
                  
               
                     
                        r)
                     
                  
                  
                     
                        Transporto priemonių šeimos identifikavimo numeris“;
                     
                  
               
               iv)
                     1 pastabos antras sakinys išbraukiamas.